Υποχρεωτικός εμβολιασμός: Έρχεται η σειρά των εκπαιδευτικών - Ελλάδα - Athens magazine\nΘα γίνουν ανακοινώσεις τις επόμενες μέρες\n18 Ιουλίου 2021 10:53\nΓια το θέμα του υποχρεωτικού εμβολιασμού μίλησε ο Στέλιος Πέτσας και ανακοίνωσε πως έρχεται η σειρά των εκπαιδευτικών.\nΕκπαιδευτικοί και δημόσιοι υπάλληλοι\nΟ υποχρεωτικός εμβολιασμός είναι μία από τις δράσεις της κυβέρνησης, προκειμένου να προχωρήσει το σχετικό πρόγραμμα, με την Νίκη Κεραμέως να τονίζει πως δεν αποκλείεται να επεκταθεί και σε φοιτητές και καθηγητές των Πανεπιστημίων.\nΌπως δήλωσε η υπουργός Παιδείας στον ANT1, «απόλυτη προτεραιότητα της Κυβέρνησης είναι να γυρίσουμε από τον Σεπτέμβριο στην δια ζώσης εκπαίδευσης. Συζητάμε με τους ειδικούς για τα εργαλεία που θα το διασφαλίσουν αυτό. Το πρώτο και κυριότερο είναι το εμβόλιο, υπάρχουν και άλλα μέτρα, όπως το self test και τα υγειονομικά πρωτόκολλα».\n«Δεν υπάρχει αμφιβολία ότι το υπερόπλο είναι το εμβόλιο. Αποχθες άνοιξε η πλατφόρμα για τα παιδιά από 15 ετών και άνω. Δεν έχω ακριβή στοιχεία, αλλά άκουσα ότι κλείστηκαν ήδη κάποιες χιλιάδες ραντεβού, οπότε είναι και αυτό ένα βήμα για την επιστροφή στην κανονικότητα», συμπλήρωσε η Υπ. Παιδείας, τη στιγμή που οι ανεμβολίαστοι αναμένεται να έχουν αρκετούς περιορισμούς.


Μάντσεστερ Σίτι - Λίβερπουλ με ειδικά στοιχήματα\nΟι «πολίτες» μετά το 1-0 κόντρα στην Ατλέτικο Μαδρίτης για τα προημιτελικά του Champions League, συμπλήρωσαν τρεις σερί νίκες και διατηρούν την αυτοπεποίθησή τους σε υψηλά επίπεδα. Με «όπλο» την άμυνά τους, που έχει κρατήσει το μηδέν στα έξι από τα τελευταία οκτώ ματς, θέλουν να βάλουν «φρένο» στη Λίβερπουλ. Και φυσικά να διατηρήσουν το πλεονέκτημα ενόψει της τελικής ευθείας. Επιθετικά πρωταγωνιστικό ρόλο θα έχει και πάλι ο Κέβιν Ντε Μπρόινε, που έχει βρει δίχτυα και στα τρία πιο πρόσφατα 90λεπτα.\nΤα μεγάλα ματς της Premier League όπως θα ήθελες να είναι


Οι επιθέσεις εναντίον γυναικών από αλλοδαπούς ήταν 'προσχεδιασμένες', είπε ο Υπουργός Δικαιοσύνης - H MAXH\nΟι επιθέσεις εναντίον γυναικών από αλλοδαπούς ήταν 'προσχεδιασμένες', είπε ο Υπουργός Δικαιοσύνης\nΟι επιθέσεις εναντίον γυναικών στην Κολωνία την παραμονή της Πρωτοχρονιάς ήταν "προσχεδιασμένες", κρίνει ο Υπουργός Δικαιοσύνης της Γερμανίας.\nΟι μαζικές επιθέσεις εναντίον γυναικών στην Κολωνία την παραμονή της Πρωτοχρονιάς ήταν προσχεδιασμένες, είπε ο Υπουργός Δικαιοσύνης της Γερμανίας Χάικο Μάας σε συνέντευξή του που δημοσιεύεται σήμερα.\n"Κανένας δεν μπορεί να μου πει ότι [οι επιθέσεις] δεν ήταν συμφωνημένες ή προσχεδιασμένες. Χρειάζεται επειγόντως να εξιχνιάσουμε πώς διαπράττονται τέτοια ειδεχθή εγκλήματα", δήλωσε ο Μάας στη συνέντευξη η οποία δημοσιεύεται στο σημερινό φύλο της εφημερίδας Bild am Sonntag.\nΟ αριθμός των μηνύσεων που έχουν υποβληθεί για τις επιθέσεις της παραμονής της Πρωτοχρονιάς στην Κολωνία έφθασε χθες τις 379, ενώ οι ύποπτοι είναι κυρίως "αιτούντες άσυλο" ή "παράνομοι μετανάστες", ανακοίνωσε χθες η γερμανική αστυνομία.\nΠερίπου το 40% των μηνύσεων αφορούν σεξουαλική παρενόχληση, διευκρίνισε η αστυνομία. Πολλά παρόμοια συμβάντα, κυρίως κρούσματα σεξουαλικής παρενόχλησης, αναφέρθηκαν επίσης μεταξύ άλλων στη Φραγκφούρτη, στο Ντίσελντορφ και στο Βερολίνο.


Αναπλαστικός καρκίνος θυρεοειδούς:επιδημιολογία-παράγοντες κινδύνου\nΑναπλαστικός (αδιαφοροποίητος) καρκίνος θυρεοειδούς: Επιδημιολογία και παράγοντες κινδύνου\nΑναπλαστικός (αδιαφοροποίητος) καρκίνος θυρεοειδούς: Επιδημιολογία…\nΑναπλαστικός (αδιαφοροποίητος) καρκίνος θυρεοειδούς: Επιδημιολογία και παράγοντες κινδύνου. O αναπλαστικός καρκίνος αποτελεί την πλέον επιθετική μορφή κακοήθους νεοπλάσματος του θυρεοειδούς αδένα. Στην ανάρτηση αυτή παρουσιάζονται εν συντομία κάποια χρήσιμα επιδημιολογικά στοιχεία. Αναφέρονται επίσης εν συντομία κάποιοι παράγοντες κινδύνου όπως επίσης και κάποια δεδομένα όσον αφορά την πρόγνωση της νόσου.\nΑναπλαστικός καρκίνος θυρεοειδούς – Επιδημιολογικά στοιχεία και πρόγνωση\nΟ αδιαφοροποίητος ή αναπλαστικός καρκίνος θυρεοειδούς είναι μία από τις πλέον επιθετικές μορφές καρκίνου με πτωχή πρόγνωση. Παρά το ότι αντιστοιχεί σε ποσοστό < 1 – 3 % του συνόλου των καρκίνων του θυρεοειδούς, ο αναπλαστικός καρκίνος θυρεοειδούς ευθύνεται για ποσοστό έως 15 % του συνόλου των θανάτων από καρκίνο θυρεοειδούς.\nΗ μέση επιβίωση κυμαίνεται περί τους 5 – 6 μήνες από τη στιγμή της διάγνωσης. Η επιβίωση των ασθενών στο ένα έτος φθάνει το 20 %. Οι ασθενείς με αναπλαστικό καρκίνο θυρεοειδούς σπάνια επιβιώνουν πέραν των 2 ετών. Παρά ταύτα, υπάρχουν και αναφορές στη βιβλιογραφία, σύμφωνα με τις οποίες ένα ποσοστό έως 5 % επιβιώνουν και στα 10 έτη.\nΑναπλαστικός καρκίνος θυρεοειδούς: παράγοντες κινδύνου\nΜε δεδομένη την πτωχή γενικά πρόγνωση του αναπλαστικού καρκίνου θυρεοειδούς, έχει μεγάλη σημασία η αναγνώριση τυχόν παραγόντων κινδύνου, που θα μπορούσαν να ευθύνονται για την εμφάνισή του. Τα εν προκειμένω δεδομένα όσον αφορά τον αναπλαστικό καρκίνο θυρεοειδούς είναι πενιχρά. Μέχρι στιγμής, η ανάπτυξη του αναπλαστικού καρκίνου θυρεοειδούς έχει συσχετιστεί με τους εξής παράγοντες:\nΧαμηλό κοινωνικο-οικονομικό επίπεδο/επίπεδο εκπαίδευσης (πιθανό αυτό να συσχετίζεται με δυσκολία πρόσβασης στις υπηρεσίες υγείας ή αμέλεια από την πλευρά του ασθενούς)\nΟμάδα αίματος τύπου Β (άγνωστος ο μηχανισμός συσχέτισης)\nΒρογχοκήλη – ιωδοπενία\nΠαχυσαρκία (συσχετίζεται με τον καρκίνο θυρεοειδούς γενικά και σε μία υποομάδα της στατιστικής ανάλυσης και με τον αναπλαστικό καρκίνο)\nΔιαφοροποιημένος καρκίνος θυρεοειδούς (θηλώδης και θηλακιώδης)-ένα μικρό ποσοστό των διαφοροποιημένων καρκίνων θυρεοειδούς θα εξελιχθούν προς την ανάπτυξη αναπλαστικού καρκίνου θυρεοειδούς. Το ποσοστό αυτό είναι εξαιρετικά μικρό. Παράγοντες που σχετίζονται με την εξαλλαγή του διαφοροποιημένου προς αναπλαστικό καρκίνο θυρεοειδούς είναι ηλικία > 60 ετών και μία ειδική γενετική αλλοίωση (μετάλλαξη TERT promoter [C228Τ])\nΘα πρέπει εντούτοις να ληφθεί υπόψη ότι οι παραπάνω παράγοντες δεν έχουν άμεση αιτιολογική σχέση με την νόσο, καθώς υπάρχουν και πολλές άλλες παράμετροι που μπορεί να επηρεάσουν τη συσχέτιση αυτή (confounding factors).\nPreviousPrevious post:Θηλώδης καρκίνος θυρεοειδούς – ιστολογικοί υπότυποι με επιθετική βιολογική συμπεριφορά: σημασία στην πράξηNextNext post:Όζοι θυρεοειδούς και μοριακός έλεγχος – περιορισμοί


Ἱ.Μ. Κoρίνθου, Ἱ.Ν. Ἀποστόλου Παύλου: Δελτία Τύπου\nΤελευταία ενημέρωση : 28 Ιουνίου 2012\nΑΠΟΣΤΟΛΟΥ ΠΑΥΛΟΥ ΚΟΡΙΝΘΟΥ\nΕπιθυμώντας να σας ενημερώσουμε για τις εορταστικές εκδηλώσεις εις τιμήν και μνήμην του Ιδρυτού της Εκκλησίας της Κορίνθου και πολιούχου μας Αποστόλου Παύλου ανακοινώνουμε τα κάτωθι:\nΤην Πέμπτη 28 Ιουνίου, στις 7:00 το πρωί, στον Ιερό Καθεδρικό Ναό Αποστόλου Παύλου, στηνΚόρινθο, θα τελεστεί ο Όρθρος και η Θεία Λειτουργία από Ιερείς των Αρχιερατικών Περιφερειών Κιάτου και Κλεωνών. Θα ψάλλουν Ιεροψάλτες από τις ίδιες Αρχιερατικές περιφέρειες. Στις 11:00 το πρωί της ίδιας ημέρας θα πραγματοποιηθεί Ιερά Παράκληση στους Αγίους Αποστόλους.\nΠέμπτη 28 Ιουνίου ΑΠΟΓΕΥΜΑ\nΜΕΓΑΣ ΠΑΝΗΓΥΡΙΚΟΣ ΣΥΝΟΔΙΚΟΣ ΕΣΠΕΡΙΝΟΣ\nΤην Πέμπτη 28 Ιουνίου, παραμονή της εορτής, στις 7:00 το βράδυ, θα τελεστεί ο Μέγας Συνοδικός Εσπερινός στον πανηγυρίζοντα Ιερό Καθεδρικό Ναό Αποστόλου Παύλου Κορίνθου, προεξάρχοντος του Μακαριωτάτου Αρχιεπισκόπου Αθηνών και πάσης Ελλάδος κ. κ. Ιερωνύμου Β΄, πλαισιουμένου από πλειάδα Συνοδικών Μητροπολιτών, καθώς και από τους εξής προσκεκλημένους από τον Μητροπολίτη μας Σεβασμιωτάτους Αρχιερείς: Καλαβρύτων & Αιγιαλείας κ. Αμβρόσιο, Κάτω Δουνάβεως κ. Κασσιανόν εκ του Πατριαρχείου Ρουμανίας, Αργολίδος κ. Ιάκωβον, Βρεσθένης κ. Θεόκλητον, Χαλκίδος κ. Χρυσόστομον, Νεαπόλεως κ. Βαρνάβαν, τους Επισκόπους Επιδαύρου κ. Καλλίνικον, Σαλώνων κ. Αντώνιον, Θαυμακού κ. Ιάκωβον, όπως και από τον Σεβασμιώτατο Ποιμανέρχη μας κ. Διονύσιον.\nΣτις 9:00 το βράδυ, μετά τον Πανηγυρικό Συνοδικό Εσπερινό, θα ακολουθήσει η λιτάνευση της Ιεράς Εικόνος του Αποστόλου Παύλου, Ιδρυτού της Εκκλησίας μας, Πολιούχου της πόλης μας, προστάτου και εφόρου της Ιεράς Μητροπόλεώς μας, όπως επίσης και των Ιερών Λειψάνων εκ των εν τη Κορινθία Αγίων.\nΠαρασκευή 29 Ιουνίου ΠΡΩΙ\nΟΡΘΟΣ ΚΑΙ ΠΟΛΥΑΡΧΙΕΡΑΤΙΚΗ ΘΕΙΑ ΛΕΙΤΟΥΡΓΙΑ\nΤην Παρασκευή 29 Ιουνίου στις 6:45 το πρωί θα τελεστεί η Ακολουθία του Όρθρου και θα ακολουθήσει η πολυαρχιερατική Θεία Λειτουργία, στον πανηγυρίζοντα Ιερό Καθεδρικό Ναό του Αποστόλου Παύλου, προεξάρχοντος του Σεβασμιωτάτου Μητροπολίτου Καλαβρύτων και Αιγιαλείας κ. Αμβροσίου και με τη συμμετοχή των Σεβασμιωτάτων Μητροπολιτών Κάτω Δουνάβεως κ. Κασσιανού εκ του Πατριαρχείου Ρουμανίας, Αργολίδος κ. Ιακώβου, Βρεσθένης κ. Θεοκλήτου, Χαλκίδος κ. Χρυσοστόμου, Νεαπόλεως κ. Βαρνάβα, των Θεοφιλεστάτων Επισκόπων Επιδαύρου κ. Καλλινίκου, Σαλώνων κ. Αντωνίου, Θαυμακού κ. Ιακώβου, όπως και του Σεβασμιωτάτου Ποιμανέρχου μας κ. Διονυσίου.\nΣτις 7:00 το βράδυ της ίδιας ημέρας στον ίδιο Ιερό Ναό, θα τελεστεί ο Εσπερινός των Αγίων Αποστόλων και θα ακολουθήσει Ιερά Παράκληση στον Απόστολό μας Παύλο. Μετά τις Ιερές Ακολουθίες, στις 9:00 το βράδυ, θα ακολουθήσουν πολιτιστικές ενοριακές εκδηλώσεις, οι οποίες θα λάβουν χώρα στο προαύλιο του Μητροπολιτικού Ναού.\nΠαράλληλα, το κέντρο βάρους του πνευματικού εορτασμού θα μετατεθεί στην Αρχαία Κόρινθο, την Καθέδρα της Αποστολικής Μητροπόλεώς μας, όπου έδρασε και δίδαξε τους Κορινθίους ο Μέγας Παύλος. Εκεί στις 7:00 μμ θα εκκινήσει λιτανευτική πομπή από τον ενοριακό Ιερό Ναό Κοιμήσεως της Θεοτόκου, η οποία θα καταλήξει στο Βήμα της ρωμαϊκής αγοράς, εντός του αρχαιολογικού χώρου, όπου ο Απόστολος Παύλος κρίθηκε από τον Ρωμαίο ανθύπατο Γαλλίωνα (Βήμα του Γαλλίωνος). Στο Βήμα θα τελεστεί ο από πολλών ετών καθιερωμένος Μέγας Πανηγυρικός Εσπερινός με τη συμμετοχή των Σεβασμιωτάτων Μητροπολιτών Καλαβρύτων & Αιγιαλείας κ. Αμβροσίου, Κάτω Δουνάβεως κ. Κασσιανού εκ του Πατριαρχείου Ρουμανίας, Αργολίδος κ. Ιακώβου, Βρεσθένης κ. Θεοκλήτου, Χαλκίδος κ. Χρυσοστόμου, Νεαπόλεως κ. Βαρνάβα, των Θεοφιλεστάτων Επισκόπων Επιδαύρου κ. Καλλινίκου, Σαλώνων κ. Αντωνίου, Θαυμακού κ. Ιακώβου, όπως και του Σεβασμιωτάτου Ποιμανέρχου μας κ. Διονυσίου.\nΘα ψάλλει η χορωδία του Συλλόγου Ιεροψαλτών Κορινθίας «Άγιος Κυριακός ο Υμνογράφος» υπό τη διεύθυνση του κ. Λεωνίδα Καρασταμάτη.\nΣτις 9:30 το βράδυ και μετά το πέρας του Πανηγυρικού Εσπερινού θα πραγματοποιηθεί πολιτιστική εκδήλωση στην κεντρική Πλατεία της Αρχαίας Κορίνθου, μεταξύ του ενοριακού Ναού και του αρχαιολογικού χώρου.\nΣτις 10:00 τη νύκτα της 29ης Ιουνίου θα πραγματοποιηθεί Ιερά Αγρυπνία στον Ιερό Ναό Αποστόλου Παύλου Αρχαίας Κορίνθου, με την οποία και θα ολοκληρωθούν οι εορτασμοί της ημέρας της εορτής του πολιούχου και προστάτου μας Αποστόλου Παύλου.\nΕπιθυμώντας να Σας ενημερώσουμε, για τις εορταστικές εκδηλώσεις εις τιμήν και μνήμην του Iδρυτού της Εκκλησίας της Κορίνθου και πολιούχου μας Αποστόλου Παύλου ανακοινώνουμε τα κάτωθι:\nΤο Σάββατο 30 Ιουνίου, στις 7:00 το πρωί, στον Ιερό Καθεδρικό Ναό Αποστόλου Παύλου, στηνΚόρινθο, θα τελεστεί ο Όρθρος και η Θεία Λειτουργία των Αγίων Αποστόλων από τον Ιεροκήρυκα της Ιεράς Μητροπόλεώς μας Αρχιμανδρίτη π. Άνθιμο Παπαλεξόπουλο, με τη συμμετοχή Iερέων και Iεροψαλτών από τις Aρχιερατικές Περιφέρειες Ξυλοκάστρου και Ευρωστίνης. Στις 11:00 το πρωί της ίδιας ημέρας, θα μεταφερθούν στο Νοσοκομείο Κορίνθου, τα στρατόπεδα, την Αστυνομική Διεύθυνση Κορινθίας και την Πυροσβεστική Υπηρεσία, το Λείψανο του Αποστόλου Παύλου, καθώς και τα Ιερά Λείψανα των εν τη Κορινθία Αγίων, προς ενίσχυση και ευλογία.\nΠΡΟΣΚΥΝΗΜΑΤΙΚΟΥ ΝΑΟΥ ΑΓΙΩΝ ΑΝΑΡΓΥΡΩΝ ΑΡΧΑΙΑΣ ΚΟΡΙΝΘΟΥ\nΤο Σάββατο 30 Ιουνίου, παραμονή της εορτής, στις 7:30 το βράδυ, θα τελεστεί ο Μέγας Αρχιερατικός Εσπερινός στον πανηγυρίζοντα Ιερό Προσκυνηματικό Ναό Αγίων Αναργύρων Αρχαίας Κορίνθου. Στις 9:30 το βράδυ, μετά τον Πανηγυρικό Αρχιερατικό Εσπερινό, θα ακολουθήσει Ιερά Αγρυπνία.\nΤην επομένη, Κυριακή 1 Ιουλίου, ημέρα της εορτής των Αγίων, στις 7:00 το πρωί, θα τελεστείΌρθρος και Αρχιερατική Θεία Λειτουργία στον πανηγυρίζοντα Ιερό Προσκυνηματικό Ναό Αγίων Αναργύρων Αρχαίας Κορίνθου.\nΣτις 7:00 το βράδυ της ίδιας ημέρας θα πραγματοποιηθεί η ακολουθία του Εσπερινού και θα ακολουθήσει Ιερά Παράκληση στην Κυρία Θεοτόκο. Τέλος, στις 9:30 μμ θα πραγματοποιηθεί Ιερά Αγρυπνία (Όρθρος και Θεία Λειτουργία της 2ας Ιουλίου, Εορτή της Κατάθεσης της Τιμίας Εσθήτος της Υπεραγίας Θεοτόκου).\nΜε τον τρόπο αυτό, Θεού θέλοντος, και εφέτος θα ολοκληρωθούν στην Αρχαία Κόρινθο, από όπου και ξεκίνησαν, οι εορταστικές πνευματικές εκδηλώσεις προς τιμήν του Αποστόλου Παύλου, καθώς η Αρχαία Κόρινθος αποτέλεσε τον τόπο της δράσης του. Εορτάζοντας τους Αγίους, τιμούμε τον Μόνο Τριαδικό Θεό και με Αυτών τις πρεσβείες ζητούμε για τη σωτηρία της ψυχής μας, αλλά και την ανακούφιση των προβλημάτων που η πατρίδα μας σήμερα ιδιαίτερα αντιμετωπίζει. Ο Απόστολος Παύλος και οι Άγιοι Ανάργυροι ας μεσιτεύουν στον Κύριό μας Ιησού Χριστό για όλους μας.


Κληρονομικές ασθένειες...ρωτήστε σήμερα τη μητέρα σας! - Γυναικολογία - Υγεία\nΟρισμένοι, μάλιστα, φτάνουν στο σημείο να πιστεύουν πως τουλάχιστον εκατό παθήσεις μπορεί να έχουν γενετική προδιάθεση! Υπάρχει η πιθανότητα, δηλαδή, να 'μοιράζεστε' με τη μητέρα σας πολύ περισσότερες ομοιότητες από τα καστανά μαλλιά, τα καλλίγραμμα πόδια ή ένα ζευγάρι πράσινα μάτια - ομοιότητες όχι και τόσο ευχάριστες όσο θα φανταζόσασταν...\nΚαταρχήν, το πρώτο που θα πρέπει να ξέρει είναι αν η μητέρα της αντιμετωπίζει καρδιακά προβλήματα και κατά πόσο αυτά είναι σοβαρά. Έρευνες έχουν δείξει ότι κόρες γυναικών οι οποίες έπαθαν έμφραγμα πριν την ηλικία των 65 χρόνων έχουν τριπλάσιες πιθανότητες να παρουσιάσουν ανάλογη ασθένεια στο μέλλον από όσες έχουν ένα σύνηθες ιστορικό.\nΣε περιπτώσεις δε που μια μητέρα έχει υποβληθεί σε εγχείρηση αλλαγής βαλβίδας πριν από τα 55 της, τότε η κόρη της επιβάλλεται να παρακολουθείται ετησίως από καρδιολόγο.\nΓια παράδειγμα, αν μια μητέρα πήρε ξαφνικά 5-6 κιλά γύρω στα 35 της χρόνια, είναι πολύ πιθανό αντίστοιχη αύξηση βάρους να παρουσιάσει και η κόρη της, στην ίδια ηλικία. Μπορεί, βέβαια, να παίζουν ρόλο και περιβαλλοντικοί παράγοντες, όπως για παράδειγμα το είδος της διατροφής ή ο τρόπος ζωής κάθε γυναίκας.\nΠάντως, αν η μητέρα σας έχει λίγο περισσότερο βάρος από το κανονικό, η συμβουλή μου είναι να προσέχετε τι τρώτε, πόσο τρώτε, πως το τρώτε, καθώς και να ασκείστε τακτικά.\nΕίναι γνωστό ότι ο διαβήτης μεταβιβάζεται κληρονομικά. Ιδιαίτερα αν το βάρος σας - κατά τη γέννησή σας - ήταν πάνω από τέσσερα κιλά, καλό θα είναι να κάνετε σχετικά συχνά 'έλεγχο ανοχής γλυκόζης'.\nΣύμφωνα με έρευνα που έγινε στην Αμερική, σε δείγμα οκτώ εκατομμυρίων γυναικών οι οποίες έπασχαν από εφηβικό διαβήτη, μόνο το ένα τρίτο γνώριζε ότι είχε κληρονομήσει την ασθένεια. Η παχυσαρκία αυξάνει επίσης τον κίνδυνο εμφάνισης διαβήτη.\nΣτην περίπτωση αυτή, συμβουλεύουμε το σωστό ποιοτικό έλεγχο του βάρους και, κυρίως, να αποφεύγει η γυναίκα την καθιστική ζωή. Κάτι που θα πρέπει να ρωτήσετε τη μητέρα σας ακόμα είναι μήπως είχε παρουσιάσει το λεγόμενο 'διαβήτη της εγκυμοσύνης', γιατί τότε είναι πάρα πολύ πιθανό να παρουσιάσετε το ίδιο πρόβλημα.\nΌλα τα συμπτώματα που μπορεί να εμφανίσει μια γυναίκα στη διάρκεια της εγκυμοσύνης και του τοκετού δεν είναι κατ' ανάγκην και κληρονομικά. Όμως, πάρα πολλά είναι, όπως οι κιρσοί των φλεβών. Για να τους αποφύγει μια έγκυος γυναίκα καλό θα είναι να προμηθευτεί τα ειδικά για την περίπτωση καλσόν, να φροντίζει να σηκώνει τα πόδια ψηλά για τουλάχιστον μια έως δύο ώρες κάθε μεσημέρι, να περπατά όσο περισσότερο μπορεί και να γυμνάζεται ελαφρά.\nΚληρονομικά μπορεί επίσης να είναι και τα σημάδια της εγκυμοσύνης στην κοιλιά και τους μαστούς, όπως και το πρήξιμο των ποδιών. Αυτό συμβαίνει επειδή το λεπτό δέρμα και τα κυκλοφορικά προβλήματα μπορούν να παρουσιαστούν εξίσου σε μάνα και κόρη.\nΕπιπλέον, ο τρόπος του τοκετού της μητέρας μπορεί να είναι ενδεικτικός του τι μπορεί να περιμένει και την κόρη της, να δώσει δηλαδή μερικά διαφωτιστικά στοιχεία. Για παράδειγμα, αν ο τοκετός της μητέρας είχε καθυστερήσει, μπορεί και ο τοκετός της κόρης να πάρει λίγο περισσότερο χρόνο.\nΚαι αν ο τοκετός της μητέρας ήταν ιδιαίτερα επώδυνος, τότε καλό είναι η κόρη να ξεκινήσει σχεδόν από την αρχή της εγκυμοσύνης της ειδικές αεροβικές ασκήσεις, από 20 λεπτά της φορά, τρεις ημέρες την εβδομάδα. Να αποφεύγει, επίσης, μεγάλα διαστήματα ορθοστασίας.\nΕάν η μητέρα σας είχε παρουσιάσει ενδομητρίωση, ο κίνδυνος να πάθετε κι εσείς αγγίζει το ποσοστό του 7%. Εάν όχι, ο κίνδυνος μειώνεται στο 2 με 3%. Σε όλες τις περιπτώσεις, πάντως, η ενδομητρίωση προκαλεί τις λεγόμενες 'σοκολατοειδείς κύστες', δηλαδή κύστες στις ωοθήκες μεγαλύτερες από είκοσι χιλιοστά, που περιέχουν αίμα αντί για ορώδες υγρό και που είναι δυνατόν να προκαλούν και πόνο κατά την περίοδο.\nΗ ενδομητρίωση ίσως μπορεί να ενοχοποιηθεί και για υπογονιμότητα σε μερικές περιπτώσεις...\nΒλέπετε, έχει διαπιστωθεί επιστημονικά ότι εάν ένα μέλος της οικογένειας υποφέρει από οστεοπόρωση, υπάρχει 50% πιθανότητα και ένα δεύτερο μέλος στην ίδια οικογένεια να παρουσιάσει επίσης οστεοπόρωση. Κάτι που φοβίζει αρκετές γυναίκες είναι η πιθανότητα εμφάνισης ελαφριάς μορφής ακράτειας στην περίοδο της εμμηνόπαυσης...\nΗ κατάσταση αυτή οφείλεται κυρίως σε περιβαλλοντικούς παράγοντες, όπως το αν η γυναίκα σηκώνει πολλά βάρη, ενώ εξαρτάται και από τον τρόπο ζωής της. Παρ' όλα αυτά, η πρόωρη εμμηνόπαυση, καθώς και ορμονικοί παράγοντες μπορούν να επηρεάσουν τον έλεγχο της ουροδόχου κύστης.\nΑυτό που πρέπει να γνωρίζει, λοιπόν, η κόρη της οποίας η μητέρα παρουσιάζει ακράτεια είναι ότι θα πρέπει να ασκείται τακτικά και να αποφεύγει να σηκώνει βάρη.\nΔυστυχώς, πολύ συχνά, η κόρη θα υποφέρει από τους ίδιους πονοκεφάλους που υποφέρει και η μητέρα της. Σύμφωνα με την έρευνα που προανέφερα, έχει αποδειχθεί ότι είκοσι έξι εκατομμύρια Αμερικανίδες υποφέρουν από ημικρανίες και από αυτές, οι 70 στις 90 τις κληρονόμησαν από τις μητέρες τους.\nΟι πονοκέφαλοι συνήθως κληρονομούνται στα θηλυκά μέλη της οικογένειας, με αποτέλεσμα να υποφέρουν τριπλάσιες γυναίκες παρά άνδρες. Κι αυτό γιατί στην παθογένεια του πονοκεφάλου παίζουν μεγάλο ρόλο οι γυναικείες ορμόνες, τα οιστρογόνα.\nΧρήσιμο είναι, λοιπόν, να ρωτήσετε τη μητέρα σας αν οι πονοκέφαλοί της άρχιζαν αμέσως πριν ή αμέσως μετά την περίοδο. Πολύ πιθανόν να έχετε κληρονομήσει τη δική της ορμονική λειτουργία.\nΑυξημένες, επίσης, είναι και οι πιθανότητες να εμφανίσει η κόρη τη λεγόμενη 'κατάθλιψη της λοχείας' αν από καταθλιπτικά συμπτώματα είχε υποφέρει μετά τη γέννα και η μητέρα της.\nΟι ρυτίδες στο πρόσωπο αυξάνονται από την έκθεση στον ήλιο και από το κάπνισμα. Όμως, η εμφάνιση της μητέρας μπορεί να παίξει αρκετά σημαντικό ρόλο και στην εξέλιξη των ρυτίδων στο δέρμα της κόρης. Αυτό σημαίνει, ότι αν από την εφηβεία σας και μετά παρουσιάζετε αυξημένη ευαισθησία στην έκθεση στον ήλιο, τότε είναι σίγουρο ότι στην ηλικία της μητέρας σας το δέρμα σας θα φαίνεται πιο 'κουρασμένο'.


Χίος: «Σαν δυο σταγόνες νερό» μοιάζουν το ιστιοφόρο με τη φρεγάτα του Μεγάλου Πέτρου\nEίχαν πάρει λάθος μονοπάτι\nΑίσιο τέλος στην περιπέτεια των προσκυνητών στον Άγιο Ορος, οι οποίοι αγνοούνταν από την Παρασκευή το απόγευμα.\nΆγιο Όρος: Εκοιμήθη ο Γέροντας Επιφάνιος\nΟι δύο προσκυνητές βρέθηκαν σώοι και αβλαβείς, σύμφωνα με πληροφορίες από την ΕΛΑΣ. Οι ίδιες πληροφορίες αναφέρουν ότι είχαν πάρει λάθος μονοπάτι.\nΥπενθυμίζεται πως νωρίτερα, τα ξημερώματα του Σαββατου ειδοποιήθηκε η Πυροσβεστική και η ΕΜΑΚ από το Σάββατο είχαν στήσει επιχείρηση έρευνας για τον εντοπισμό δυο ανθρώπων, που χάθηκαν στο Άγιο Όρος. Στις έρευνες, καθώς ο καιρός ήταν καλός συμμετείχε και ελικόπτερο\nΠρόκειται για δύο Ουκρανούς, μέλη μιας 9μελούς ομάδας ομοεθνών τους που τα ίχνη τους χάθηκαν στους πρόποδες του όρους Άθω, σύμφωνα με δήλωση του αναπληρωτή διοικητή του Αγίου Όρους Αρίστος Κασμίρογλου.\nΤελικά οι προσκυνητές εντοπίστηκαν σήμερα το απόγευμα, σώοι και αβλαβείς. Οι πρώτες πληροφορίες αναφέρουν ότι είχαν πάρει λάθος μονοπάτι στην κατάβασή τους, με αποτέλεσμα να χαθούν. Ευτυχώς η περιπέτειά τους είχε αίσιο τέλος.


Portnet - Ραντεβού στα τυφλά\nPrevious Article Νίνα Κασιμάτη: To Πέραμα δεν τρομοκρατείται από τους φασίστες\nNext Article Δεν υπάρχει σωτηρία όσο κυριαρχεί ο εθνολαϊκισμός\nΗ περίφημη δεύτερη αξιολόγηση ήταν να ολοκληρωθεί Οκτώβριο, πήγε Νοέμβριο, σίγουρα όμως θα έκλεινε το Δεκέμβριο κατά τις γεμάτες σιγουριά δηλώσεις του Α.Τσίπρα. Αισίως αλλάξαμε χρόνο και ενώ οι μέρες περνούν και σε λίγο θα αποχαιρετάμε τον Ιανουάριο, όλα είναι στον αέρα και κανείς δεν γνωρίζει που πάμε, ποιες οι επιλογές της Κυβέρνησης, πότε θα κλείσει η αξιολόγηση. Υπάρχουν μανιακοί υπέρ της αξιολόγησης, έτσι γιατί τους αρέσει; Όχι. Πολύ απλά όμως πίσω η αξιολόγηση σημαίνει ακόμα πιο πίσω και η ένταξη στο πρόγραμμα ποσοτικής χαλάρωσης, ακόμα πιο πίσω η εξασφάλιση ρευστότητας, αβεβαιότητα στην Οικονομία, τέλμα, βαρύτερος λογαριασμός στο τέλος εις βάρος της χώρας και της ζωής μας. Η χώρα σέρνεται και η Κυβέρνηση ανεπίδεκτη μαθήσεως συνεχίζει κατά την πάγια τακτική της να τα πηγαίνει όλα προς τα πίσω. Προς το παρόν, πληρώνουμε και νέους φόρους, νέες αυξημένες εισφορές, βιώνουμε συγκλονιστικά ποσοστά ανεργίας και μια συνεχή φτωχοποίηση της κοινωνίας. Αυτά που πέτυχε δηλαδή όταν ξαναδιαπραγματεύτηκε.\nΟ Α.Τσίπρας έκανε ένα ανασχηματισμό για να κλείσει την αξιολόγηση, αλλάζοντας Υπουργούς για να εκπέμψει μήνυμα υπακοής και προς τα έξω, ακόμα και προς την Ιεραρχια της Εκκλησίας. Η αξιολόγηση δεν έχει κλείσει και επομένως η Κυβέρνηση, η νέα Κυβέρνηση απέτυχε. Αποτυχία πρώτη λοιπόν.\nΕίχε δεσμευτεί ότι θα κλείσει την αξιολόγηση στις 5 Δεκεμβρίου. Αποτέλεσμα; Τίποτα. Την πιο κρίσιμη ώρα έφυγε, πήγε στην Κούβα για μια βδομάδα, γύρισε, μοίρασε το αντίδωρο στους ιθαγενείς συνταξιούχους, αφού επί της θητείας του έχει ήδη πάρει τα τετραπλάσια από το αντίδωρο που έδωσε και με τον Προυπολογισμό θα πάρει κι άλλα δύο αντίδωρα. Έκανε και υπερήφανη δήλωση «εμείς δεν ρωτάμε κανένα» και μετά έβαλε τον ηγέτη της «αριστερής» πτέρυγας του ΣΥΡΙΖΑ Ε.Τσακαλώτο να στείλει μια ευτελιστική για την χώρα επιστολή με την οποία έλεγε «συγγνώμη, δεν θα το ξανακάνω» και βέβαια δεσμευόταν ότι θα ενεργοποιήσει τον κόφτη ξεκινώντας από τους συνταξιούχους, αν δεν της βγουν τα νούμερα. Αποτυχία δεύτερη, διανθισμένη με τσάμπα ψευτοαριστερό αγωνιστιλίκι και αυτοεξευτελισμό στο τέλος.\nΠριν είχε αποτύχει να κάνει κάτι για το χρέος, πανηγυρίζοντας για τον περιορισμό του κατά 45 δις ευρώ μέχρι το ...2060, ενώ φέρεται να έχει συμφωνήσει σε θηριώδη πλεονάσματα που θα πληρώσουν τα συνήθη υποζύγια. Βλέπετε οι δημόσιες δαπάνες αυξήθηκαν και οι διορισμοί ακόμα και την εποχή της κατάρρευσης καλά κρατούν.\nΗ Κυβέρνηση προχωρά στο άγνωστο με βάρκα την ελπίδα, πορευόμενη μέσα από συνεχείς αποτυχίες. Διαρρέει ότι ελπίζει με την ανάληψη της Προεδρίας των ΗΠ.Α από το Τραμπ, θα φύγει το Ταμείο και δεν καταλαβαίνει ότι έτσι θα γίνει ντόμινο αντιδράσεων από όλα τα Κοινοβούλια που ενέκριναν το Μνημόνιό της υπό τον όρο ότι θα υπάρχει συμμετοχή του Δ.Ν.Τ. Τα βάζει με τον Σόιμπλε και την ίδια ώρα εκλιπαρεί την Μέρκελ να δώσει πολιτική λύση. Φέρεται να ήλπιζε σε σταδιακή απόδοση των ποσών που θα αποδίδονταν στην χώρα, κάτι που δεν μπορεί να γίνει. Προφανώς, κοιτάει τις δημοσκοπήσεις και προσπαθεί να αγοράσει χρόνο βλέποντας την κατάρρευση των ποσοστών τπυ ΣΥΡΙΖΑ. Ο χρόνος όμως δεν δουλεύει υπέρ της χώρας. Ποτέ και πουθενά ο χρόνος δεν δούλεψε υπέρ του αδυνάτου σε μια μια διαπραγμάτευση. Πλησιάζοντας δε σε κρίσιμες ημερομηνίες για εκλογές, θα συναντάει όλο και περισσότερο την πλάτη των εταίρων.\nΦαίνεται ότι ο κ. Α.Τσίπρας για άλλη μια φορά, έχει βάλει τις προτεραιότητές του. Είναι η αγορά χρόνου, τα ποσοστά που μπορούν να σωθούν. Τα άλλα, ας καούν... Όμως την πλήρη κατάρρευση του ΣΥΡΙΖΑ δεν φαίνεται να μπορεί να την αποφύγει ότι και να κάνει. Το θέμα είναι με την χώρα τι γίνεται και ως πότε θα εξαρτάται το μέλλον και η ύπαρξή της από ανεύθυνους...


Ο νέος Design Chief της Samsung προέρχεται από την ομάδα του Jony Ive της Apple - ired.gr\nΟ νέος Design Chief της Samsung προέρχεται από την ομάδα του Jony Ive της Apple\nΟ Jonathan Ive, ως επικεφαλής σχεδιασμού στην Apple έχει συντελέσει στην δημιουργία πολλών iconic συσκευών, μεταξύ αυτών τα MacBook Pro, iMac, MacBook Air, Mac mini, iPod, iPod Touch, iPhone, iPad, iPad Mini, Apple Watch αλλά και το iOS7, έχοντας αποσπάσει δεκάδες βραβεία και τιμητικές διακρίσεις\nΣτο παρελθόν ο Lee Don-tae είχε επίσης συνεργαστεί ως σύμβουλος με την Samsung αλλά και τις Toyota και British Airways.\nΚατά την συνεργασία του Lee Don-tae με την British Airways είχε επιτευχθεί 20% εξοικονόμηση θέσεων και κερδών μέσω του νέου σχεδιασμού τύπου “z” στο “εταιρικό section των αεροσκαφών\nΗ Samsung, εκτός των συνεχών αντιγραφών - κυρίως από την Apple - έχει να αντιμετωπίσει και τις συνεχείς κριτικές και από τους χρήστες της ως προς το design και την ποιότητα κατασκευής των συσκευών της. Θεωρήθηκε λοιπόν σκόπιμο να προσληφθεί ο Lee Don-tae. Ο σκοπός είναι, με την εμπειρία που διαθέτει από την συνεργασία με την ομάδα του Jony, να μπορέσει να μεταφέρει στην εταιρία όχι μόνο σχέδια και ιδέες απ’ευθείας από την Apple αλλά κάτι που δεν αντιγράφεται. Την κουλτούρα της σχεδιαστικής ομάδας του Jonathan Ive, με τελικό αποτέλεσμα τον σχεδιασμό πρωτότυπων - χωρίς αναφορές από την Apple - συσκευών.\nO Lee Don-tae αναμένεται να παίξει πολύ σημαντικό ρόλο στον σχεδιασμό του επερχόμενου Samsung Galaxy S6\nΠροσωπική μου γνώμη είναι πως δεν θα τα καταφέρει. Σίγουρα θα δούμε καλύτερα σχεδιασμένες συσκευές, ίσως και ποιοτικότερες. Αλλά η κουλτούρα είναι κάτι σαν την εμπειρία. Δεν διδάσκεται. Αποκτάται! Και σε αντίθεση με την εμπειρία, όχι από όλους!


James Bond (Τζέιμς Μποντ)-WeTube Entertainment\nJames Bond (Τζέιμς Μποντ)\nΕίναι πρωταγωνιστής δώδεκα μυθιστορημάτων και δύο συλλογών διηγημάτων. Το ονοματεπώνυμό του ανασύρει εικόνες πλούτου, εξωτικές τοποθεσίες, σεξ, περιπέτεια και κατασκοπεία. Τα βιβλία του Ίαν Φλέμινγκ, με φανατικούς αναγνώστες στα τέλη της δεκαετίας του 1950, μεταφέρθηκαν στη μεγάλη οθόνη δημιουργώντας τη δημοφιλέστερη, πιο μακροχρόνια και επιτυχημένη κινηματογραφική σειρά. Σκηνοθέτης και πνευματικός πατέρας των πρώτων ταινιών είναι ο Τέρενς Γιανγκ.\nΗ πρώτη ταινία της σειράς προβλήθηκε το 1962 και ήταν ο Δόκτωρ Νο (Τζέιμς Μποντ, πράκτωρ 007, εναντίον Δόκτορος Νο), με τον Σον Κόνερι και την Ούρσουλα Άντρες. Ο κινηματογραφικός Μποντ, από τον πρώτο του 1962 και όσους ακολούθησαν, παραμένει η επιτομή του κομψού και τζέντλεμαν κατασκόπου. Γνωρίζει σε όλες τις περιστάσεις πώς να ντυθεί, τι να πιει, τι να πει και πότε να «σπάσει» τους κανόνες. Αποδίδει με τον πιο περίτεχνο τρόπο το «Βρετανικό στιλ».\nΚάθε ένας από τους ηθοποιούς που ενσαρκώνουν τον μυστικό πράκτορα προσθέτει και μία διαφορετική διάσταση στον χαρακτήρα του. Ο Σον Κόνερι συνέλαβε τον ζωώδη μαγνητισμό και το ειρωνικό χιούμορ του Μποντ. Και από το πρώτο «επεισόδιο» ανέλαβε να διαφυλάξει το αμερικανικό έθνος προστατεύοντας την εκτόξευση του πυραύλου από τις επιβουλές των εχθρών. Συνολικά έχουν γυριστεί 23 ταινίες. Η πιο πρόσφατη από αυτές είναι το Spectre, που προβλήθηκε το 2015, με πρωταγωνιστή τον Ντάνιελ Κρεγκ.\nΌταν οι συνέταιροι παραγωγοί Άλμπερτ Μπρόκολι και Harry Saltzman ξεκίνησαν τα γυρίσματα του Τζέιμς Μποντ εναντίον Δόκτορος Νο τον Ιανουάριο του 1962, δεν μπορούσαν να φανταστούν ότι η σειρά των ταινιών του Μποντ θα συνεχιζόταν ακάθεκτη τον 21ο αιώνα. Κατά τον ίδιο τρόπο, ο [Ίαν Φλέμινγκ], δημιουργός του χαρακτήρα του Μποντ, δεν ήταν δυνατόν να πιστέψει ότι ο μυστικός του πράκτορας θα μεταβαλλόταν σε θρύλο του σινεμά, ο οποίος θα ξεστόμιζε την αξιομνημόνευτη ατάκα του κινηματογράφου\n«Το όνομά μου είναι Μποντ, Τζέιμς Μποντ» («My name is Bond, James Bond»).\n1979: Moonraker με τον Ρότζερ Μουρ 1981: Για τα μάτια σου μόνο (For Your Eyes Only) με τον Ρότζερ Μουρ\n1983: Οκτόπουσσι (Octopussy) με τον Ρότζερ Μουρ 1985: Επιχείρηση Κινούμενος Στόχος (A View to a Kill) με τον Ρότζερ Μουρ\nΌλες οι παραπάνω ταινίες γυρίστηκαν από τους παραγωγούς Χάρι Σάλτσμαν και Άλμπερτ Μπρόκολι και του διαδόχους τους Μάικλ Γουίλσον και Μπάρμπαρα Μπρόκολι, (Eon Productions), με εξαίρεση το Επιχείρηση Κεραυνός (Thunderball), που παραγωγός ήταν ο Κέβιν ΜακΚλόρυ. Επίσης έχουν γυριστεί άλλες δυο ταινίες που είναι εκτός παραγωγής EON και δεν προσμετρώνται ως επίσημες. Η μία γυρίστηκε το 1967 με πρωταγωνιστή τον Ντέιβιντ Νίβεν και είχε τίτλο «Casino Royale» και ήταν παρωδία των προηγούμενων ταινιών. H δεύτερη γυρίστηκε το 1983, με πρωταγωνιστή τον Σον Κόνερι και είχε τίτλο Ποτέ μην ξαναπείς ποτέ (Never say never again) και ήταν ριμέικ της 4ης ταινίας Επιχείρηση Κεραυνός (Thunderball) με παραγωγό τον Τζακ Σβάρτσμαν.